ગુજરાતી પ્રજા ખાવાની શોખીન પ્રજા છે. પૈસા કમાવાનો, ખાવાનો અને ફરવાનો શોખ તેના ડીએનએમાં છે. જય જય ગરવી ગુજરાત જેવો અવિસ્મરણીય ઉદઘોષ કરનારો વીર કવિ નર્મદ એક વખત ગુજરાતીઓ પર એવો અકળાયો હતો કે એમ બોલ્યો હતો કે ગુજરાતીઓને તો ‘ખ,પ અને ચ’માં જ રસ છે. ‘ખ’ એટલે ખાવું, ‘પ’ એટલે પીવું (અહીં શરાબસેવનના અર્થમાં) અને ‘ચ’ને નર્મદે સેક્સના અર્થમાં કહ્યું હતું. ચાણક્યે કહ્યું છે જમવાનો આનંદ સૌથી મોટો હોય છે. ગુજરાતીઓ ચાણક્યની એ વાતને બરાબર પાળે છે.